*ZAPISNIK*

*sa 9. sjednice Općinskog vijeća Općine Zadvarje održane dana 05.09.2018. godine ( srijeda ) u 20,00 sati u prostorijama vijećnice Općine Zadvarje (Svete Kate 28) .*

*Nazočni vijećnici: Odsutni vijećnici: Ostali nazočni:*

*Ajda Bajić Branko Krnić*

*Mate Popović Toni Popović načelnik Ivan Krželj*

*Anamarija Krnić pročelnik Asija Šošić*

*Neno Bajić*

 *Zamjenica predsjednika Općinskog vijeća Općine Zadvarje otvara 9. sjednicu Općinskog vijeća , pozdravlja nazočne vijećnike i utvrđuje kvorum za održavanje sjednice ; kako nije bilo izmjena i dopuna dostavljenog dnevnog reda , vijećnici su jednoglasno prihvatili slijedeći*

***D N E V N I R E D***

*1.Ovjera zapisnika sa 8.sjednice Općinskog vijeća Općine Zadvarje*

*2.Izvješće o izvršenju proračuna za period od 01.01-30.06.2018.*

*3.Prijedlog Odluke o općinskim porezima Općine Zadvarje*

*4.Prijedlog Odluke o davanju suglasnosti za kandidiranje projekta vatrogasnog doma u okviru mjere Ministarstva regionalnog razvoja*

*5.Informacija o početku rada na zaduživanju fizičkih osoba za komunalnu naknadu*

*6.Prijedlog Odluke o imenovanju odgovorne osobe za prijavu šteta na području Općine Zadvarje*

*7.Prijedlog Odluke o visini naknade za školski pribor učenicima O.Š Fra Karlo Balić Šestanovac*

*8. Javni poziv za stipendije učenicima i đacima s područja Općine Zadvarje za šk.god 2018/19.*

*9.Zamolbe*

*10.Vijećnička pitanja*

 *Ad.1.*

*Ovjera zapisnika sa 8. sjednice Općinskog vijeća Općine Zadvarje – vijećnici su jednoglasno prihvatili i donijeli*

***Zaključak :***

***Ovjerava se zapisnik sa 8. sjednice Općinskog vijeća Općine Zadvarje .***

*Ad.2.*

*Izvješće o izvršenju proračuna za period od 01.01-30.06.2018. - načelnik je vijećnicima obrazlagao izvršenje proračuna po pojedinačnim stavkama .Nije knjižen trošak po privremenim situacija za asfaliranje zone.Ovih dana će biti uplaćeno od Ministarstvo graditeljstva i onda će se knjižiti preostali trošak.Općina bi morala platiti cca 100.000 kuna..*

*Izvješće o izvršenju proračuna za period od 01.01-30.06.2018. prima se na znanje .*

 *Ad.3.*

*Prijedlog Odluke o općinskim porezima Općine Zadvarje - prijedlog Odluke podijeljen je vijećnicima uz poziv za sjednicu Vijeća ; predlagatelj Odluke obrazlaže prijedlog , predlaže se da se uvede porez na potrošnju , porez na kuće za odmor i prirez porezu na dohodak ; porez na potrošnju plaća se na potrošnju alkoholnih pića (vinjak, rakiju i žestoka pića), prirodnih vina, specijalnih vina, piva i bezalkoholnih pića u ugostiteljskim objektima na području Općine Zadvarje , plaća se po stopi od 3% ; porez na kuće za odmor plaćaju pravne i fizičke osobe koje su vlasnici kuća za odmor, a koje se nalaze na području Općine Zadvarje i predlaže se plaćanje u iznosu od 15,00 kn/m2 korisne površine kuće za odmor (godišnje) ; prirez porezu na dohodak plaćaju obveznici poreza na dohodak s područja Općine Zadvarje sukladno odredbama Zakona o porezu na dohodak, Pravilnika o porezu na dohodak i ove Odluke - obveznik prireza porezu na dohodak je fizička osoba koja je obveznik poreza na dohodak i ima prebivalište ili uobičajeno boravište na području Općine Zadvarje, predlaže se da se prirez porezu na dohodak plaća po stopi od 1% na osnovicu ; vijećnici su raspravljali o prijedlogu te se nakon rasprave jednoglasno usvaja*

 ***Odluka o općinskim porezima Općine Zadvarje***

*(Odluka se nalazi u privitku kao pod 3. i sastavni je dio ovog zapisnika )*

 *Ad.4.*

*Prijedlog Odluke o davanju suglasnosti za kandidiranje projekta vatrogasnog doma u okviru mjere Ministarstva regionalnog razvoja - načelnik obrazlaže da se otvorila mogućnost opremanja vatrogasnog doma u vidu mjere 7.4.1 ; u projekt se ide zajedno sa Općinom Šestanovac; kako su se mogla prijaviti maksimalno dva projekta , Šestanovac je kandidirao i groblje i mrtvačnicu,nije spreman projekt dogradnje vrtića ,pa ćemo biti partneri u projektu izgradnje vatrogasnog doma ; što se tiče financiranja 90% EU ,a 10 % prijavitelj maksimalni iznos je 2.000.000,00 €*

*Nakon rasprave , vijećnici su jednoglasno donijeli*

***Odluku o davanju suglasnosti za kandidiranje***

 ***projekta vatrogasnog doma u okviru mjere Ministarstva regionalnog razvoja zajedno sa partnerom Općinom Šestanovac***

*(Odluka se nalazi u privitku kao pod 4. i sastavni je dio ovog zapisnika )*

 *Ad.5.*

*Informacija o početku rada na zaduživanju fizičkih osoba za komunalnu naknadu - načelnik izvještava vijećnike o provođenju postupka utvrđivanja svih obveznika za komunalnu naknadu ; do sada se naplaćivalo samo pravnim osobama , a sukladno Zakonu o komunalnom gospodarstvu obveznici su i sve fizičke osobe .*

*U cilju utvrđivanja svih obveznika naručeno je snimanje terena dronom. Snimljen je cijeli teren.*

*Vijećnici su primili informaciju na znanje .*

 *Ad.6.*

*Prijedlog Odluke o imenovanju odgovorne osobe za prijavu šteta na području Općine Zadvarje - pročelnica JUO objašnjava vijećnicima o izmjeni dosadašnje Odluke o imenovanju osobe za prijavu šteta.*

*Vijećnici su dali prijedlog da odgovorna osoba za prijavu šteta na području Općine Zadvarje bude Anamarija Krnić što vijećnici jednoglasno prihvaćaju te se donosi*

***Odluka o imenovanju odgovorne***

 ***osobe za prijavu šteta na području Općine Zadvarje***

*(Odluka se nalazi u privitku kao pod 6.)*

 *Ad.7.*

*Prijedlog Odluke o visini naknade za školski pribor učenicima O.Š Fra Karlo Balić Šestanovac- prijedlog obrazlaže načelnik ; visina naknade za školski pribor učenicima O.Š Fra Karlo Balić Šestanovac predlaže se u iznosu od 500,00 kuna po upisanom djetetu. Potrebno je zatražiti spisak od O.Š.*

*Vijećnici glasuju i jednoglasno donose*

 ***Odluku o visini naknade za***

 ***školski pribor učenicima O.Š Fra Karlo Balić Šestanovac***

*(Odluka se nalazi u privitku kao pod toč.7.)*

 *Ad.8.*

*Javni poziv za stipendije učenicima i đacima s područja Općine Zadvarje za šk.god 2018/19.- obrazlaže se da će se uputiti javni poziv kao i do sada tj sukladno Odluci*

*Vijećnici jednoglasno usvajaju*

***Zaključak o upućivanju javnog poziva***

 ***za stipendije učenicima i đacima s područja Općine Zadvarje za šk.god 2018/19.***

 *(Zaključak u privitku kao pod 8.)*

 *Ad.9.*

*Zamolbe - zaprimljene su četiri zamolbe za financijsku pripomoć - nakon kraće rasprave vijećnici su sve zamolbe odbili zbog nepovoljne financijske situacije u općinskom proračunu*

 *Ad 10.*

*Vijećnička pitanja i poticaji - nije ih bilo*

*Kako daljnjih pitanja nije bilo , zamjenica predsjednika Vijeća se zahvalila vijećnicima i načelniku na učešću te se zaključuje 9. sjednica Općinskog vijeća .*

 *Završeno u 20,30 sati*

*Klasa:021-01/18-01/01*

*UrBroj:2155/04-18-01/09*

*Zadvarje , 05.09.2018.*

 *Zamjenica predsjednika*

 *Općinskog vijeća*

 *Anamarija Krnić*

*Zapisničar :*

*Asija Šošić*

***REPUBLIKA HRVATSKA***

***SPLITSKO-DALMATINSKA ŽUPANIJA***

***OPĆINA ZADVARJE***

***OPĆINSKO VIJEĆE***